b'\n_START_ARTICLE_\nPirmasis Abiej\xc5\xb3 Taut\xc5\xb3 Respublikos padalijimas\n_START_PARAGRAPH_\nPirmasis Abiej\xc5\xb3 Taut\xc5\xb3 Respublikos padalijimas buvo pirmasis i\xc5\xa1 trij\xc5\xb3 Abiej\xc5\xb3 Taut\xc5\xb3 Respublikos padalijim\xc5\xb3, vykusi\xc5\xb3 XVIII a. pabaigoje._NEWLINE_Ketverius metus vyk\xc4\x99s pilietinis karas susij\xc4\x99s su Baro konfederacija, Rusijos dalyvavimas tame kare, valstie\xc4\x8di\xc5\xb3 sukilimai Ukrainoje gerokai susilpnino valstyb\xc4\x99 ir jos vidin\xc4\x99 tvark\xc4\x85._NEWLINE_Pasinaudodami kilusios anarchijos sustabdymo pretekstu trys kaimynin\xc4\x97s monarchijos Pr\xc5\xabsija, Austrija ir Rusija nusprend\xc4\x97 pasidalinti Abiej\xc5\xb3 Taut\xc5\xb3 Respublikos \xc5\xbeemes. Pagrindiniu tokio sandorio iniciatoriumi buvo Pr\xc5\xabsijos karalius Frydrichas II-asis, kuris siek\xc4\x97 sujungti savo valdas Brandenburge ir Rytpr\xc5\xabsiuose, kuriuos skyr\xc4\x97 lenk\xc5\xb3 Pamarys._NEWLINE_Padalinimo sutartys buvo sudarytos 1772 metais Sankt Peterburge, 1773\xc2\xa0m. jas patvirtino specialiai su\xc5\xa1auktas seimas Var\xc5\xa1uvoje, 1773 met\xc5\xb3 spalio 18 d. Adomo Poninskio vadovaujama ATR Seimo delegacija pasira\xc5\xa1\xc4\x97 tris sutartis, kuriuose ji ATR vardu atsisak\xc4\x97 Austrijos, Pr\xc5\xabsijos ir Rusijos naudai nuo vis\xc5\xb3 pretenzij\xc5\xb3 u\xc5\xbeimtose j\xc5\xb3 Lenkijos \xc5\xbeem\xc4\x97se.'